12. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 98 της 4/8 Φεβρ. 1974 (ΦΕΚ Α' 32) Περί συστάσεως, συνθέσεως κλπ. Υπηρεσιακού Συμβουλίου Βοηθητικού Διδακτικού Προσωπικού του Πανεπιστημίου Ιωαννίνων. 'Εχοντες υπ’ όψει: 1)Τας διατάξεις: α)Του άρθρ. 14 (παρ. 1 και 2) του Α.Ν. 553/1968 "περί του Βοηθητικού Διδακτικού Προσωπικού των Ανωτάτων Εκπαιδευτικών Ιδρυμάτων" (ΦΕΚ 210 Α'), β)των άρθρ. 3 και 20 του Ν.Δ. 1174/72 (ΦΕΚ 100/Α'), γ)των άρθρ. 7 και 9 του Ν.Δ. 175/73 "περί Υπουργικού Συμβουλίου και Υπουργείων". 2)Την υπ' αριθ. 20112/16.11.73 απόφασιν του Πρωθυπουργού "περί καθορισμού αρμοδιοτήτων του Υπουργού παρά τω Πρωθυπουργώ" (ΦΕΚ 1358/73 τεύχ. Β'). 3)Την γνώμην της Συγκλήτου του Πανεπιστημίου Ιωαννίνων (συνεδρία 31.10.1972 και 18.4.1973), και 4)Την υπ' αριθ. 481/1973 γνωμοδότησιν του Συμβουλίου Επικρατείας, προτάσει των Ημετέρων Υπουργών παρά τω Πρωθυπουργώ και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρ.1.-1.Συνιστάται παρά τω Πανεπιστημίω Ιωαννίνων Υπηρεσιακόν Συμβούλιον Βοηθητικού Διδακτικού Προσωπικού εκ 5 μελών, ήτοι εκ 2 τακτικών Καθηγητών της Φιλοσοφικής Σχολής, εκ 2 τακτικών Καθηγητών της Φυσικομαθηματικής Σχολής και εκ του εκάστοτε Γενικού Γραμματέως του Ιδρύματος, αναπληρουμένων δια τακτικών Καθηγητών των αυτών Σχολών και του Αναπληρωτού Γενικού Γραμματέως, αντιστοίχως. (Αντί της σελ. 634, 09) Σελ. 634,09 (α) Πανεπιστήμιο Ιωαννίνων 31.Η.α.9-12 2.Ο Πρόεδρος, ο Αντιπρόεδρος και τα λοιπά  μέλη αυτού ορίζονται υπό του Υπουργού Εθνικής Παιδείας και Θρησκευμάτων μετά γνώμην της Συγκλήτου. Ως Πρόεδρος ορίζεται ο αρχαιότερος εκ των Καθηγητών-μελών και ως Αντιπρόεδρος ο επόμενος τούτου εις αρχαιότητα. Ο Γραμματεύς αυτού ορίζεται υπό του Πρυτάνεως δια Πράξεως αυτού 3.Η αρμοδιότης του Συμβουλίου ανάγεται εις παν θέμα αφορών εις την υπηρεσιακήν κατάστασιν του Βοηθητικού Διδακτικού Προσωπικού του Πανεπιστημίου Ιωαννίνων, πλήν των αφορώντων εις την Πειθαρχικήν δικαιοδοσίαν και των ανατεθέντων υπό του Α.Ν. 553/1968 εις έτερα όργανα. 4.Δια την λειτουργίαν του Συμβουλίου τούτου εφαρμόζονται κατ' αναλογίαν τα εκάστοτε ισχύοντα δια το Υπηρεσιακόν Συμβούλιον Διοικητικού Προσωπικού του Πανεπιστημίου. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 